NARVA LINNAVALITSUS

PROTOKOLLILINE OTSUS

Narva \_\_\_\_\_\_\_\_\_\_\_.2015 nr \_\_\_-k

**Tervishoiuteenuste osutamisega seotud kulude hüvitamise korra kinnitamine**

Narva Linnavalitsus otsustab:

1. Esitada Narva Linnavolikogule määruse eelnõu „Tervishoiuteenuste osutamisega seotud kulude hüvitamise kord“ (määruse eelnõu lisatud).
2. Volitada abilinnapead Tatjana Patsanovskajat protokollilise otsuse punktis 1 nimetatud küsimust ette kandma Narva Linnavolikogus.

Eduard East

Linnapea Ants Liimets

Linnasekretär

EELNÕU

**NARVA LINNAVOLIKOGU**

**MÄÄRUS**

**Tervishoiuteenuste osutamisega seotud kulude hüvitamise kord**

**Määrus kehtestatakse kohaliku omavalitsuse korralduse seaduse § 22 lg 1 p 5 alusel ning arvestades tervishoiuteenuste korraldamise seaduse § 51 punkti 2 ja § 53.**

**§ 1.****Üldsätted**

 (1) Määrusega kehtestatakse integreeritud päevase õendusabiga ööpäevaringse hooldusteenuse (edaspidi *teenus*) ning ravikindlustuseta isiku ambulatoorse ja statsionaarse arstiabi osutamisega seotud kulude hüvitamise tingimused ja kord Narva linnas.

 (2) Lõikes 1 nimetatud kulusid hüvitatakse Narva linna eelarvest jooksvaks eelarveaastaks Narva Linnavolikogu poolt kinnitatud summa ulatuses.

(3) Hüvitise määramist ja maksmist korraldab ning maksmiseks linnaeelarvest eraldatud vahendite üle peab arvestust Narva linna Sotsiaalabiamet (edaspidi *Sotsiaalabiamet*).

(4) Teenuse ning ambulatoorse ja statsionaarse arstiabi osutamisega seotud kulud hüvitatakse isiku eest, kelle elukohaks on rahvastikuregistri andmetel Narva linn.

**§ 2.****Teenuse osutamisega seotud kulude hüvitamine**

 (1) Teenuse osutamisega seotud kulude hüvitamine toimub SA Narva Haigla (edaspidi *Haigla*) ja Sotsiaalabiameti sõlmitud lepingu alusel. Leping sõlmitakse üheks eelarveaastaks hiljemalt 1 kuu jooksul peale linna eelarve kinnitamisest Narva Linnavolikogu poolt.

(2)Teenust osutatakse õendusabist ja ööpäevaringsest hooldusabist koosneva kompleksteenusena püsiva funktsioonifäirega, kroonilist haigust põdevad inimestele, kelle toimetuleku tagamine koduses keskkonnas ei ole võimalik või otstarbekas, kuid kelle seisund ei nõua ööpäevaringset õendusabi.

(3) Teenuse osutamine ja järjekorda pidamine toimub Haigla õendusabi osakonnas

(4) Teenust vajavaid isikuid suunatakse teenusele perearsti või eriarsti poolt Sotsiaalabiameti linnaarsti garantiikirja alusel.

(5) Kliendi omaosalus moodustab 15 % teenuse üldisest arvestuslikust maksumusest.

 (6) Sotsiaalabiamet hüvitab teenuse osutamisega seotud kulusid pärast isiku elukoha andmete kontrollimist Haigla arve alusel vastavalt Haiglas kehtivale hinnakirjale.

**§ 3.****Ravikindlustuseta isiku ambulatoorse ja statsionaarse arstiabi osutamisega seotud kulude hüvitamine**

(1) Ravikindlustuseta isiku ambulatoorse ja statsionaarse arstiabi osutamisegaseotud kulud hüvitataksetervishoiuteenuste osutamise tegevusloajaEesti Haigekassaga tervishoiuteenuse osutamise lepingu omavale raviasutusele.

(2)Ambulatoorse ja statsionaarse arstiabi osutamisega seotud kulud hüvitatakse isiku eest, kellel puudub ravikindlustus.

(3)Ambulatoorset üldarstiabi korraldab haigla ravikindlusteta haigete kabineti arst. Ravikindlustusega hõlmamata isikutele osutatava raviteenuse (uuringud, eriarsti konsultatsioon) mahu kooskõlastab ravikindluseta haigete kabineti arst eelnevalt Sotsiaalabiameti linnaarstiga.

(4) Haiglas ambulatoorset eriarstiabi saavad ravikindlustusega hõlmamata isikud ainult ravikindluseta haigete kabineti arsti saatekirja alusel ja teistes raviasutustes –Sotsiaalabiameti linnaarsti garantiikirja alusel. Eriarsti konsultatsiooni käigus selguvate täiendavate uuringute jaoks on vajalik eelnev kokkulepe Sotsiaalabiameti linnaarstiga.

(5) Statsionaarset eriarstiabi saavad ravikindlustusega hõlmamata isikud Sotsiaalabiameti linnaarsti garantiikirja alusel. Eriarsti konsultatsiooni käigus selguvate täiendavate uuringute jaoks on vajalik eelnev kokkulepe Sotsiaalabiameti linnaarstiga.

(6) Sotsiaalabiamet hüvitab ambulatoorse ja statsionaarse arstiabi osutamisega seotud kulud pärast ravikindlustuseta isiku elukoha kontrollimist tervishoiuteenuse osutaja arve alusel vastavalt Eesti Haigekassa tervishoiuteenuste loetelus sätestatud piirhinnale.

**§ 4.****Määruse jõustumine**

  Määrus jõustub seadusega sätestatud korras.

Tarmo Tammiste

Esimees

***Õiend määruse „Tervishoiuteenuste osutamisega seotud kulude hüvitamise kord“ juurde***

Sotsiaalministri 04.10.2010.a käskkirjaga nr 159 ja 19.04.2012 käskkirjaga nr 78 sai Narva haigla rahastamise Euroopa Regionaalarengu Fondist projekti „SA Narva Haigla juurdeehituse rajamine hooldusravi teenuste osutamiseks“ elluviimiseks. Sotsiaalministri kinnitatud projektiga kavatsetakse osutada 25 voodil integreeritud päevase õendusabiga ööpäevaringset hooldusteenust. Kooskõlas Sotsiaalministeeriumi poolt heaks kiidetud kontseptsiooniga „Hooldusabi ja õendusabi teenuse integreeritud osutamine“ kujutab ööpäevaringne hooldusabi koos integreeritud päevase õendusabiga endast ööpäevaringse hooldusabi teenust, mis sisaldab vajalikku päevast õendusabi püsivate funktsionaalsete häiretega inimestele, kroonilistele haigetele, kellele koduses keskkonnas eluga toimetuleku tagamine ei ole võimalik või ei ole otstarbekas. Seega on tegu komplekssete teenustega, mis koosnevad õendusabist ja ööpäevaringsest hooldusabist. Teenust rahastatakse Narva linna eelarvest, kuna Eesti Haigekassa seda ei finantseeri. 2015.a linnaeelarves on ettenähtud 75 000 eurot ülalmainitud teenuse osutamiseks.

Alates 01.01.1998.a toimub Narva linna kindlustamata isikute meditsiiniline teenindamine vastavalt Narva Linnavalitsuse 12.12.1997.a määrusele nr 1486, kuid siiamani puudus teenuse osutamise kord. Ambulatoorse ja statsionaarse arstiabi osutamisega seotud kulud hüvitatakse isiku eest, kellel puudub ravikindlustus. Ravikindlustuseta isiku ambulatoorse ja statsionaarse arstiabi osutamisegaseotud kulud hüvitataksetervishoiuteenuste osutamise tegevusloajaEesti Haigekassaga tervishoiuteenuse osutamise lepingu omavale raviasutusele. Narva linna eelarves on selleks otstarbeks vahendid ette nähtud.

Tatjana Patsanovskaja

abilinnapea

Andrei Antonov

linnaarst, 3569445